**Ticket trendspaner:**

**Hit reiser vi i 2017**

**2017 ser ut til å bli et uvanlig bra reiseår og bestillingene har økt med 14 prosent sammenliknet med samme tid i fjor. Neste års store rakett ser ut til å bli USA, men også Thailand, Hellas og Kroatia er store vinnere. Tyrkia, dit bestillingene fortsetter å falle, går mot enda et tøft år. Andre destinasjoner som peker seg ut i 2017 er London, Amsterdam og New York. Det viser en trendspaning foran reiseåret 2017 fra Ticket Feriereiser, Nordens største private reisebyråkjede.**

Nyttårsrakettene har slukket og vi går inn i 2017 som ser ut til å bli et år med uvanlig stor interesse for utenlandsreiser. Trenden bekreftes av Tickets Sifo-undersøkelse der 10 prosent oppgir at de kommer til å reise mer den kommende 12-månedersperioden. Den viktigste grunnen til dette er økt reiselyst (41 prosent) og høyere inntekt (24 prosent). I følge Tickets bookingstatistikk har bestillingene økt med 12 prosent i forhold til samme tid i fjor.

Det er de trygge klassikerne som gjelder også i 2017, noe som har sammenheng med økende uro i verden.

* Uroen i verden får oss ikke til å slutte å reise i 2017, men vi velger i større utstrekning reisemål som vi anser som trygge. Det er en fordel for land som Spania, Hellas og Kroatia, mens Tyrkia kommer til å få det tøft også i 2017, sier Ellen Wolff Andresen, Markeds- og Administrasjonssjef i Ticket Feriereiser.

Spania fortsetter å ligge på topp blant ferielandene også i 2017, mens Kroatia ser ut til å bli den store raketten blant Middelhavslandene, takket være en økning av bestillingene på hele 52 prosent.

* Kroatia ser ut til å bli neste sommers store vinner. Her lokker deilige rullesteinsstrender, krystallklart vann og et hyggelig og genuint miljø. Flere barnefamilier ønsker å reise dit takket være charterarrangørenes satsning på flere familiehotell, sier Ellen Wolff Andresen.

Bestillingene til Tyrkia i 2017 er nesten halvert i og charterkapasiteten dit dras ned i løpet av sommeren.

* Tyrkia fortsetter å være det usikre kortet i 2017. Mange avventer med å bestille, og følger nøye med på hva som skjer i landet. Tyrkia er et prisgunstig alternativ, men det hjelper lite om man føler usikkerhet med reise dit, sier Ellen Wolff Andresen.

**Flere reisetrender for 2017**

* Ønsket om langreiser holder seg også i 2017, og Filippinene, Vietnam og Australia øker mye.
* Thailand er det nest mest bestilte ferielandet og fortsetter å være en stor favoritt både sommer og vinter.

* Interessen for USA holder seg. Bestillingene har økt med 41 prosent og bak denne trenden ligger stor konkurranse mellom flyselskapene og pressede billettpriser.
* London er det mest bestilte reisemålet blant storbyene, men Amsterdam ligger rett bak. New York fortsetter å øke mye, det samme gjør Lisboa.

**Toppliste over land vi reiser til i 2017. Tall i () viser fjorårets plassering**

1. Spania (1)
2. Thailand (2)
3. USA (3)
4. Storbritannia (5)
5. Hellas (4)
6. Italia (6)
7. Kroatia (9)
8. Nederland (10)
9. Tyskland (7)
10. Frankrike (8)

Kilde: Tickets bookingstatistikk, bestillinger gjort i 2016, med avreiser i 2017.

**For mer informasjon kontakt:**
Ellen Wolff Andresen
Markeds- og Administrasjonssjef Ticket Feriereiser

Ellen.wolff.andresen@ticket.no

90594673